text: Helga blæser med stormstyrke - pas på i morgentrafikken
  04 december 2015 kl. 06.05
  En ny storm med navnet Helga ramte den jyske vestkyst fredag morgen. Pas på i morgentrafikken - nu også over både Lillebælt og Vejle Fjord.
  Stormen Helga gik i land på den jyske vestkyst kl. 7 fredag morgen. Den forventes at stilne af først på eftermiddagen.
  DMI oplyser, at stormen rammer hårdest i Nordjylland, hvor der kan komme vindstød af orkanstyrke. Men allerede nu frarådes vindfølsomme køretøjer at køre over både Vejlefjordbroen og Ny Lillebæltsbro. Varslet forventes at blive ophævet først på eftermiddagen. Også på Øresundsbroen frarådes vindfølsomme køretøjer at passere på grund af hårde vindstød, og der er hastighedsbegrænsning på 70 km/t.
  Langs den jyske vestkyst bliver vindstødene op til stormstyrke. Opfordringen lyder: Pas på i trafikken.
  Ifølge DMI kan vindstød af orkanstyrke medføre, at tagsten blæser ned, store grene knækker, træer kan vælte og spærre tog- og vejstrækninger. Samtidig er der stor sandsynlighed for, at broer må lukkes for trafik.
  På #Vejlefjordbroen frarådes kørsel med vindfølsomme køretøjer. Vinden forventes at aftage først på eftermiddagen.
  
  Vindfølsomme køretøjer frarådes at passere ny #Lillebæltsbroen. Forventes ophævet i løbet af formiddagen.
  
  Pas på i morgentrafikken i disse landsdele. Vær særlig opmærksom hvis du kører i et vindfølsomt køretøj. https://t.co/KkgS5PAnZB
  
  ATK måling på indfaldsveje til Varde - dårligt vejr så sænk farten og kom godt frem #politidk
  
  